ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยการสมัครและการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษาพ.ศ.๒๕๔๕ โดยที่เป็นการสมควรให้มีระเบียบคณะกรรมการตุลาการศาลยุติธรรมว่าด้วยการสมัครและการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษาอาศัยอำนาจตามความในมาตรา๒๙ วรรคสอง และมาตรา ๓๐ วรรคสอง แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการตุลาการศาลยุติธรรมว่าด้วยการสมัครและการคัดเลือกพิเศษ เพื่อบรรจุเป็นข้าราชการตุลาการในตำแหน่งผู้ช่วยผู้พิพากษาพ.ศ.๒๕๔๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ประธานศาลฎีการักษาการตามระเบียบนี้หมวด ๑บททั่วไป ข้อ ๔ ในระเบียบนี้ หากมิได้กำหนดไว้โดยเฉพาะเป็นอย่างอื่นก.ต. หมายความว่า คณะกรรมการตุลาการศาลยุติธรรมคณะกรรมการหมายความว่า คณะกรรมการคัดเลือกพิเศษที่ ก.ต.แต่งตั้งขึ้นเพื่อทำการคัดเลือกผู้สมัครผู้สมัครหมายความว่า ผู้สมัครเข้ารับการคัดเลือกพิเศษตามมาตรา ๒๙ แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ข้อ ๕ เมื่อสมควรจะมีการคัดเลือกพิเศษเมื่อใด ให้เลขานุการก.ต. เสนอขอความเห็นชอบจาก ก.ต.เพื่อจัดให้มีการคัดเลือกพิเศษ ให้ ก.ต.กำหนดสาขาวิชากฎหมายสาขาใดสาขาหนึ่งหรือหลายสาขาที่ต้องการคัดเลือกพิเศษตามที่ระบุท้ายระเบียบนี้และจำนวนที่จะบรรจุ รวมทั้งประกาศเกี่ยวกับการรับสมัคร และแต่งตั้งคณะกรรมการคัดเลือกพิเศษขึ้นคณะหนึ่งตามจำนวนที่จำเป็นทั้งนี้ ให้คำนึงถึงคุณสมบัติ ความรู้ความสามารถประสบการณ์ในการสอน และการเป็นกรรมการสอบวิชากฎหมายของผู้ซึ่งจะได้รับการแต่งตั้งเป็นส่วนสำคัญข้อ ๖ ในกรณีที่ระเบียบนี้มิได้กำหนดเป็นอย่างอื่นคณะกรรมการมีอำนาจแต่งตั้งคณะทำงาน ออกประกาศหรือกำหนดหลักเกณฑ์เกี่ยวกับการคัดเลือกพิเศษตามที่เห็นสมควรหมวด ๒คุณวุฒิและเงื่อนไขการประกอบวิชาชีพ ข้อ ๗ ผู้สมัครตามความในมาตรา ๒๙ (๑)(ก) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ ต้องมีความรู้ความสามารถและประสบการณ์ดีเด่นในสาขาวิชากฎหมายที่ก.ต. กำหนดตามข้อ ๕ข้อ ๘ ผู้สมัครตามความในมาตรา ๒๙ (๑)(ข) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ ต้องสอนหรือเคยสอนวิชากฎหมายที่ก.ต. กำหนดตามข้อ ๕ วิชาใดวิชาหนึ่งหรือหลายวิชามาแล้วรวมไม่น้อยกว่า๓ ปีข้อ ๙ ผู้สมัครตามความในมาตรา ๒๙ (๑)(ค) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ ต้องปฏิบัติหน้าที่ที่เกี่ยวข้องกับสาขาวิชากฎหมายที่ก.ต. กำหนดตามข้อ ๕ เป็นเวลาไม่น้อยกว่า๓ ปีข้อ ๑๐ ผู้สมัครตามความในมาตรา ๒๙ (๑)(ง) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ ต้องได้ว่าความในศาลโดยเป็นทนายความผู้ทำหน้าที่หลักในการที่ศาลออกนั่งพิจารณามาแล้วไม่น้อยกว่า๑๐๐ เรื่อง ในจำนวนนี้ต้องเป็นคดีแพ่งไม่น้อยกว่า ๒๕ เรื่อง และเป็นคดีที่เกี่ยวข้องกับสาขาวิชากฎหมายที่ก.ต. กำหนดตามข้อ ๕ ไม่น้อยกว่า ๓๐ เรื่องโดยมีหนังสือรับรองของผู้พิพากษาที่นั่งพิจารณาตามแบบที่กำหนดท้ายระเบียบนี้มาแสดงว่าได้ทำหน้าที่ดังกล่าวอย่างแท้จริงผู้สมัครซึ่งได้ว่าความในศาลตามความในวรรคหนึ่งก่อนวันที่ระเบียบนี้ใช้บังคับและไม่อาจให้ผู้พิพากษาที่นั่งพิจารณารับรองการว่าความได้ ให้มีหนังสือรับรองของศาลหรือหลักฐานอื่นใดที่น่าเชื่อว่าได้ว่าความมาแล้วมาแสดงข้อ ๑๑ ผู้สมัครต้องมีหนังสือรับรองของผู้บังคับบัญชามาแสดงว่าได้ปฏิบัติหน้าที่หรือประกอบวิชาชีพตามมาตรา๒๙ (๑) (ก) (ข) (ค) และ (ง) แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ และมีความเชี่ยวชาญในสาขาวิชากฎหมายที่ ก.ต. กำหนดตามข้อ ๕ อย่างแท้จริงตามแบบที่กำหนดท้ายระเบียบนี้ผู้สมัครตามมาตรา ๒๙ (๑)(ง) ซึ่งมิได้ประกอบวิชาชีพดังกล่าวในหน่วยงานของรัฐหรือเอกชนจะต้องมีหนังสือรับรองตนเองมาแสดงว่าได้ประกอบวิชาชีพดังกล่าวอย่างแท้จริงตามแบบที่กำหนดท้ายระเบียบนี้หมวด ๓หลักเกณฑ์การคัดเลือกพิเศษ ข้อ ๑๒ ผู้สมัครต้องเป็นผู้มีความรู้ความสามารถและประสบการณ์ดีเด่นในสาขาวิชากฎหมายที่ก.ต. กำหนดให้มีการคัดเลือกพิเศษการคัดเลือกพิเศษให้กระทำโดยการสอบข้อเขียนการประเมินความรู้ความสามารถ และประสบการณ์ดีเด่นในสาขาวิชากฎหมายที่ ก.ต. กำหนดตามข้อ ๕ และการสอบสัมภาษณ์ข้อ ๑๓ วิชาที่สอบข้อเขียน ได้แก่ กฎหมายอาญา กฎหมายแพ่งและพาณิชย์กฎหมายวิธีพิจารณาความอาญา กฎหมายวิธีพิจารณาความแพ่ง และกฎหมายลักษณะพยานหลักฐาน เวลา๓ ชั่วโมง คะแนนเต็ม ๕๐ผู้สอบต้องปฏิบัติตามระเบียบการสอบข้อเขียนท้ายระเบียบนี้โดยเคร่งครัดและให้ประธานกรรมการคัดเลือกพิเศษรับผิดชอบในการจัดทำรหัสสมุดคำตอบของผู้สอบทุกคนไม่ให้รหัสซ้ำกันแล้วเก็บรักษารหัสดังกล่าวไว้ด้วยตนเองคณะกรรมการอาจจัดตัวบทกฎหมายที่ไม่มีข้อความอื่นใดไว้ให้ผู้สอบใช้ประกอบการสอบวิชาใดในห้องสอบก็ได้ข้อ ๑๔ ให้ออกข้อสอบเป็นคำถามเกี่ยวกับแนวความคิดทางกฎหมายหลักกฎหมายหรือปัญหาเชิงทฤษฎีที่ให้ผู้สอบแสดงทักษะในการให้เหตุผลและวิเคราะห์ หรือปัญหาเชิงปฏิบัติข้อ ๑๕ ในการตรวจคำตอบแต่ละข้อ ให้องค์คณะซึ่งประกอบด้วยกรรมการคัดเลือกพิเศษอย่างน้อยสองคนตรวจแล้วให้คะแนนคำตอบตามหลักเกณฑ์การตรวจและการให้คะแนนตามที่คณะกรรมการกำหนด และให้ผู้สมัครได้คะแนนคำตอบตามค่าเฉลี่ยที่คำนวณจากคะแนนที่กรรมการคัดเลือกพิเศษแต่ละคนกำหนดให้ข้อ ๑๖ ผู้สมัครต้องได้คะแนนสอบข้อเขียนไม่ต่ำกว่าร้อยละ๕๐ ของคะแนนสอบข้อเขียนทั้งหมด จึงมีสิทธิได้รับการประเมินความรู้ความสามารถและประสบการณ์ดีเด่นของคณะอนุกรรมการประเมินข้อ ๑๗ ให้ผู้สมัครที่ผ่านการสอบข้อเขียนส่งผลงานที่แสดงความรู้ความสามารถและหลักฐานที่แสดงประสบการณ์ในการทำงานในสาขาวิชากฎหมายที่ก.ต. กำหนดตามข้อ ๕ จำนวนไม่เกิน ๕ เรื่อง เพื่อประกอบการประเมินของคณะอนุกรรมการประเมินซึ่งก.ต. แต่งตั้งขึ้น โดยให้สรุปสาระสำคัญของผลงานหรือประสบการณ์ดังกล่าวเรื่องละไม่เกิน๒ หน้ากระดาษผลงานที่แสดงความรู้ความสามารถได้แก่ ตำราหรือบทความทางวิชาการหรือรายงานผลงานศึกษาวิจัย คู่มือที่จัดทำขึ้นในการปฏิบัติราชการหรือปฏิบัติงานคำฟ้อง คำให้การ อุทธรณ์ คำแก้อุทธรณ์ ฎีกา คำแก้ฎีกา คำแถลงการณ์ หรือผลงานอื่นใดที่แสดงให้เห็นถึงความรู้ความสามารถหลักฐานที่แสดงประสบการณ์ในการทำงานได้แก่ ประวัติการทำงาน หรือกิจกรรมพิเศษ หรือหลักฐานอื่นใดที่แสดงให้เห็นถึงประสบการณ์ในการทำงานกรณีที่ผลงานที่แสดงถึงความรู้ความสามารถเป็นผลงานร่วมกับผู้อื่นให้ผู้สมัครระบุว่าเป็นผลงานร่วมกับผู้ใด และผู้สมัครมีส่วนร่วมในผลงานนั้นในสัดส่วนเท่าใดคณะอนุกรรมการประเมินอาจให้ผู้สมัครแสดงหลักฐานอื่นใดที่จำเป็นเพิ่มเติมหรือให้ผู้สมัครมาชี้แจงก็ได้ข้อ ๑๘ หลักเกณฑ์การประเมินความรู้ความสามารถและประสบการณ์ดีเด่นให้เป็นไปตามที่คณะอนุกรรมการประเมินกำหนด โดยให้มีคะแนนเต็ม ๑๐๐ ทั้งนี้ ในการประเมินให้คำนึงถึงประโยชน์ ความต้องการและความจำเป็นของศาลยุติธรรมเป็นสำคัญข้อ ๑๙ ผู้สมัครต้องได้คะแนนไม่ต่ำกว่าร้อยละ ๕๐ ของคะแนนการประเมินความรู้ความสามารถและประสบการณ์ดีเด่นจึงมีสิทธิเข้าสอบสัมภาษณ์ข้อ ๒๐ การสอบสัมภาษณ์ให้กระทำโดยวิธีถามผู้สอบเรียงตัวกำหนดเวลาประมาณคนละ ๒๕ นาที คะแนนเต็ม ๕๐ ให้คณะกรรมการทำการสอบสัมภาษณ์ผู้สอบ โดยพิจารณาความเหมาะสมในด้านต่างๆ เช่น ความรู้ความสามารถ ประสบการณ์ บุคลิกภาพ ท่วงทีวาจา ปฏิภาณ ไหวพริบ การแก้ไขปัญหาเฉพาะหน้าอุปนิสัย วุฒิภาวะทางอารมณ์ การแสดงออก ความคิดริเริ่มสร้างสรรค์ ทัศนคติ จริยธรรมและคุณธรรมการปรับตัวกับผู้ร่วมงาน รวมทั้งสังคมและสิ่งแวดล้อม เป็นต้น ให้กรรมการแต่ละคนให้คะแนนแบ่งตามหัวข้อที่กำหนดในแบบการให้คะแนนการสอบสัมภาษณ์ท้ายระเบียบนี้และให้ผู้สอบได้คะแนนการสอบสัมภาษณ์ตามค่าเฉลี่ยที่คำนวณจากคะแนนที่กรรมการคัดเลือกพิเศษแต่ละคนกำหนดให้ข้อ ๒๑ ผู้สอบต้องได้คะแนนสอบสัมภาษณ์ไม่ต่ำกว่าร้อยละ๕๐ จึงจะถือว่าผ่านการสอบสัมภาษณ์ข้อ ๒๒ ผู้สมัครต้องได้คะแนนการสอบข้อเขียน คะแนนการประเมินความรู้ความสามารถและประสบการณ์ดีเด่นและคะแนนการสอบสัมภาษณ์รวมกันไม่น้อยกว่าร้อยละ ๖๐ ของคะแนนทั้งหมด จึงจะอยู่ในเกณฑ์ที่จะได้รับการเสนอชื่อให้ก.ต. พิจารณาคัดเลือกเพื่อบรรจุเป็นข้าราชการตุลาการและแต่งตั้งให้ดำรงตำแหน่งผู้ช่วยผู้พิพากษาให้คณะกรรมการเสนอบัญชีรายชื่อผู้ที่ผ่านเกณฑ์จากวรรคหนึ่งให้ก.ต. พิจารณาคัดเลือกข้อ ๒๓ ให้ ก.ต. พิจารณาคัดเลือกผู้สมัครจากผลการสอบข้อเขียนผลการประเมินความรู้ความสามารถและประสบการณ์ดีเด่น ผลการสอบสัมภาษณ์ ผลการตรวจสอบคุณสมบัติรวมทั้งผลการรับฟังความคิดเห็น ทั้งนี้ในการพิจารณาคัดเลือกให้คำนึงถึงประโยชน์ความต้องการและความจำเป็นของศาลยุติธรรมเป็นสำคัญข้อ ๒๔ เมื่อคัดเลือกพิเศษเสร็จแล้ว ก.ต. จะประกาศรายชื่อผู้ที่อยู่ในเกณฑ์จะได้รับการบรรจุเรียงตามลำดับคะแนนไว้ ณสำนักงานศาลยุติธรรมหมวด ๔อัตราส่วนในการบรรจุ ข้อ ๒๕ การบรรจุข้าราชการตุลาการในตำแหน่งผู้ช่วยผู้พิพากษาตามความในมาตรา๒๙ แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ นั้น ให้บรรจุได้ในอัตราส่วนของจำนวนผู้ที่ทดสอบความรู้เพื่อบรรจุเป็นข้าราชการตุลาการในตำแหน่งผู้ช่วยผู้พิพากษาได้ไม่เกินหนึ่งในสามแต่ถ้าขณะใดไม่มีผู้ที่ทดสอบความรู้เพื่อบรรจุเป็นข้าราชการตุลาการในตำแหน่งผู้ช่วยผู้พิพากษาอยู่แล้วก็ให้บรรจุได้ในอัตราส่วนของจำนวนผู้ที่สอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษาได้ไม่เกินหนึ่งในสามแต่ถ้าขณะใดไม่มีผู้ที่สอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษาอยู่แล้วก็ให้บรรจุได้โดยไม่มีอัตราส่วนภายใต้บังคับวรรคหนึ่งการบรรจุข้าราชการตุลาการตามมาตรา ๒๙ (๑) (ก)(ข) (ค) หรือ (ง) ซึ่งมีคุณวุฒิต่างกัน ให้บรรจุได้ในอัตราส่วนของผู้ที่อยู่ในเกณฑ์จะได้รับการบรรจุเป็นข้าราชการตุลาการในตำแหน่งผู้ช่วยผู้พิพากษาแต่ละคุณวุฒิตามที่ก.ต. กำหนดประกาศ ณ วันที่ ๑๐ มกราคม พ.ศ. ๒๕๔๕สันติ ทักราลประธานศาลฎีกาประธานกรรมการตุลาการศาลยุติธรรม[เอกสารแนบท้าย]๑.สาขาวิชากฎหมายตามข้อ ๕๒.แบบการให้คะแนนการสอบสัมภาษณ์ในการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา๓.หนังสือรับรองการประกอบวิชาชีพสำหรับผู้สมัครตามความในมาตรา ๒๙ (๑) (ก)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (สนามพิเศษ(แบบ ๑))๔.หนังสือรับรองการประกอบวิชาชีพสำหรับผู้สมัครตามความในมาตรา ๒๙ (๑) (ข)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (สนามพิเศษ(แบบ ๒))๕.หนังสือรับรองการประกอบวิชาชีพสำหรับผู้สมัครตามความในมาตรา ๒๙ (๑) (ค)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (สนามพิเศษ(แบบ ๓))๖.หนังสือรับรองการประกอบวิชาชีพสำหรับผู้สมัครตามความในมาตรา ๒๙ (๑) (ง)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (สนามพิเศษ(แบบ ๔))๗.หนังสือรับรองการประกอบวิชาชีพสำหรับผู้สมัครตามความในมาตรา ๒๙ (๑) (ง)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (สนามพิเศษ(แบบ ๕))๘.หนังสือรับรองการประกอบวิชาชีพสำหรับผู้สมัครตามความในมาตรา ๒๙ (๑) (ง)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (สนามพิเศษ(แบบ ๖))๙.หนังสือรับรองการประกอบวิชาชีพสำหรับผู้สมัครตามความในมาตรา ๒๙ (๑) (ง)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (สนามพิเศษ(แบบ ๗))๑๐.บัญชีรายละเอียดการว่าความคดีแพ่ง๑๑.บัญชีรายละเอียดการว่าความคดีอาญา๑๒.บัญชีรายละเอียดการว่าความคดีที่เกี่ยวข้องกับสาขาวิชา...................................(ดูข้อมูลจากภาพกฎหมาย)วิมล/ผู้จัดทำ๒๕ มิถุนายน ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๑๙/ตอนที่ ๕ ก/หน้า ๑๖/๑๑ มกราคม ๒๕๔๕